วันนี้ (4 ก.พ.) สำนักพระราชวังได้ออกแถลงการณ์ เรื่อง สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จไปรับการถวายการรักษาพระเนตร ณ โรงพยาบาลรามาธิบดี โดยระบุว่า พระองค์มีพระอาการพระเนตรมัวลงทั้งสองข้าง ร่วมกับพระอาคารปวดพระปฤษฎางค์ (หลัง) คณะแพทย์ได้ถวายการตรวจเบื้องต้น มีความเห็นว่า ควรได้ถวายการตรวจพิเศษเพิ่มเติมอย่างละเอียด เพื่อจะได้ถวายการรักษาที่เหมาะสมต่อไป  ทั้งนี้ จึงได้กราบทูลเชิญเสด็จไปประทับรักษาพระอาการประชวร ณ โรงพยาบาลรามาธิบดี ตั้งแต่วันที่ 4 กุมภาพันธ์ 2562 และขอให้ทรงงดพระกรณียกิจระยะหนึ่ง จึงประกาศแจ้งมาให้ทราบโดยทั่วกัน
สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี พระองค์